b'\n_START_ARTICLE_\nKai H\xc3\xa4ggman\n_START_SECTION_\nUra\n_START_PARAGRAPH_\nH\xc3\xa4ggman valmistui Helsingin yliopistosta maisteriksi 1987 ja Suomen ja Skandinavian historian tohtoriksi 1994. H\xc3\xa4nen v\xc3\xa4it\xc3\xb6skirjansa Perheen vuosisata k\xc3\xa4sittelee perheen ihannetta ja sivistyneist\xc3\xb6n el\xc3\xa4m\xc3\xa4ntapaa 1800-luvun Suomessa._NEWLINE_H\xc3\xa4ggman toimi 1988\xe2\x80\x931992 tutkijana Suomen Akatemiassa, 1992\xe2\x80\x931995 Renvall-instituutissa ja 1996\xe2\x80\x931997 Kansanel\xc3\xa4kelaitoksella. Vuonna 1998 h\xc3\xa4n aloitti Helsingin yliopiston Suomen ja Skandinavian historian dosenttina._NEWLINE_H\xc3\xa4ggman oli 1998\xe2\x80\x932003 WSOY:n historiankirjoittaja. H\xc3\xa4n julkaisi tuona aikana kaksiosaisen WSOY:n 125-vuotishistorian. Siit\xc3\xa4 h\xc3\xa4n sai Lauri J\xc3\xa4ntin s\xc3\xa4\xc3\xa4ti\xc3\xb6n erityismaininnan. Vuosina 2004\xe2\x80\x932007 H\xc3\xa4ggman oli p\xc3\xa4\xc3\xa4toimittamassa Suomalaisen arjen historia -kirjasarjaa. H\xc3\xa4net palkittiin siit\xc3\xa4 vuonna 2008 WSOY:n kirjallisuuss\xc3\xa4\xc3\xa4ti\xc3\xb6n tunnustuspalkinnolla._NEWLINE_Suomalaista kustannustoimintaa ja kirjakauppaa 1800-luvulta 2000-luvulle k\xc3\xa4sitteli H\xc3\xa4ggmanin vuonna 2008 julkiastu teos Paras tawara maailmassa. Suomalaisen Kirjallisuuden Seuran historiikkia h\xc3\xa4n kirjoitti 2008\xe2\x80\x932014. Historiikki julkaistiin kahdessa osassa (2012 ja 2014). Ensimm\xc3\xa4isest\xc3\xa4 osasta Sanojen talossa. Suomalaisen Kirjallisuuden Seura 1890-luvulta talvisotaan h\xc3\xa4n oli ehdokkaana Kanava-tietokirjatunnustuspalkintoon. H\xc3\xa4ggman aloitti vuonna 2015 Suomen kirjailijaliiton historiankirjoittajana. Samana vuonna h\xc3\xa4net palkittiin Suomen tietokirjailijoiden Tietokirjailijapalkinnolla.'